text: কাইথি () ২০১৯ সালে মুক্তিপ্রাপ্ত তামিল ভাষীয় অ্যাকশন রোমাঞ্চকর ঘরানার ভারতীয় চলচ্চিত্র, যার কাহিনীকার ও পরিচালক ছিলেন লোকেশ কানাগারাজ ৷ চলচ্চিত্রটিতে প্রধান চরিত্রে অভিনয় করেন কার্থি এবং নারাইন ও ধীনা পার্শ্ব চরিত্রে অভিনয় করেন ৷ সিনেমাটি ড্রীম ওয়ারিওর পিকচার্স্ -এর ব্যানারে প্রযোজনা করেন এস. আর. প্রকাশবাবু ও এস. আর. প্রভু এবং বিবেকানন্দ পিকচার্স্ -এর ব্যানারে তিরুপ্পুর বিবেক সহ-প্রযোজনা করেন ৷ এই চলচ্চিত্রের সংগীত পরিচালনা করেন স্যাম সি. এস., সিনেমাটোগ্রাফির কাজ করেন সাথয়ান সূরয়ান এবং ফিলোমিন রাজ এডিটিং -এর দায়িত্ব পালন করেন ৷
  
  সিনেমার কাহিনী আবর্তিত হয়েছে সদ্য মুক্তি পাওয়া এক কয়েদি "ডিল্লী"কে ঘিরে, যে তার মেয়ের সাথে প্রথমবার দেখা করার উদ্দেশ্যে যাওয়ার পথে সন্দেহবশতঃ পুনঃগ্রেফতার হয় ৷ যখন এক পার্টিতে কতিপয় পুলিশ অফিসার ষড়যন্ত্রমূলক ড্রাগ বিষক্রিয়ার শিকার হন, তখন ইন্সপেক্টর বিজয় ডিল্লীকে তার মেয়ের সাথে দেখা করিয়ে দেওয়ার পরিবর্তে অসুস্থ পুলিশ অফিসারদের একটা লরীতে করে হাসপাতালে পৌঁছে দেওয়ার জন্য রাজী করায় ৷ ডিল্লী, বিজয় ও লরীর মালিক হাসপাতালের উদ্দেশ্যে বেরিয়ে পড়ে এবং পথে অপরাধীদের ও সময়ের সাথে যুদ্ধ করে গন্তব্যে পৌঁছায় ৷ যাত্রাপথে তারা একটা পুলিশ স্টেশনকে আক্রমনের হাত থেকেও রক্ষা করে ৷
  
  কাইথি ২৫ অক্টোবর ২০১৯ তারিখে দিওয়ালী উপলক্ষে মুক্তি দেওয়া হয় ৷ ছবিটি মুক্তির পর থেকেই এর অ্যাকশন সিকোয়েন্স, অভিনয় ও চিত্রনাট্যের জন্য দর্শকদের কাছে খুব জনপ্রিয়তা পায় ৷ দর্শকমহলের ইতিবাচক সাড়া পাওয়ার ফলে, সিনেমাটি দারুন ব্যবসায়িক সফলতা পায় এবং চলচ্চিত্রবোদ্ধা ও সমালোচকদের প্রচুর প্রশংসা অর্জন করে ৷সম্প্রতি এই সিনেমাটির হিন্দী পুনঃনির্মাণ করার আনুষ্ঠানিক ঘোষণা করা হয়েছে, যেখানে মূল চরিত্রে অজয় দেবগনকে অভিনয় করতে দেখা যাবে ৷
  
  কাহিনী
  
  অভিনয়ে
  
   কার্থি - ডিল্লী 
   মনিকা - আমুধা, ডিল্লীর মেয়ে 
   নারাইন - ইন্সপেক্টর বিজয় 
   ধীনা - কামাৎচি 
   অর্জুন দাস - আনবু 
   জর্জ মারয়ান - কনস্টেবল নেপোলিয়ন 
   হরিশ উথামান - আদাইকালাম 
   উদয়রাজ - কলেজ শিক্ষার্থী 
   চেতন - ডা: আমুধান
  
  পুনঃনির্মাণ
  
  রিলায়েন্স এন্টারটেইনমেন্ট -এর সাথে মিলে মধু মান্টেনা এই সিনেমার স্বত্ত্ব কিনে নিয়েছেন হিন্দীতে পুনঃনির্মাণের জন্য, এবং অজয় দেবগন ছবিটির প্রধান চরিত্রে অভিনয়ের জন্য চুক্তিবদ্ধ হয়েছেন ৷
  
  পুরস্কার ও মনোনয়নসমূহ
  
  তথ্যসূত্র
  
  বহিঃসংযোগ
  
  বিষয়শ্রেণী:তামিল ভাষার চলচ্চিত্র
  বিষয়শ্রেণী:২০১৯-এর চলচ্চিত্র
  বিষয়শ্রেণী:২০১০-এর দশকের তামিল ভাষার চলচ্চিত্র
  বিষয়শ্রেণী:ভারতীয় অ্যাকশন থ্রিলার চলচ্চিত্র
  বিষয়শ্রেণী:চেন্নাইয়ে ধারণকৃত চলচ্চিত্র
title: কাইথি